Petri Laukka
**Petri Laukka** (s. joulukuu 1964 Haapavesi) on suomalainen toimittaja ja tietokirjailija, oppiarvoltaan filosofian tohtori. 

Laukka on työskennellyt journalistina muun muassa sanomalehti Kalevan kulttuuritoimituksen päällikkönä sekä uutispäällikkönä ja pääkirjoitustoimittajana Oulussa. Nykyisin hän on Kalevan pohjoisten asioiden toimittaja. Laukka on väitellyt filosofian tohtoriksi Lapin yliopiston yhteiskuntatieteellisessä tiedekunnassa Hurriganesin ja populaarikulttuurin merkityksestä 1970-luvun suomettuneessa Suomessa. 

Laukka on julkaissut teokset *Remu & Hurriganes Kekkoslovakiassa* (2014), *Pieni kansa pyristeli ­– sata tarinaa itsenäisestä Suomesta* (2017) sekä vihapuheen historiaa käsittelevän *Solvaajat – herjaamisen hävytön historia* (2020) yhdessä Ari Turusen kanssa. *Solvaajat* valittiin kirjallisuuden Botnia-palkintoehdokkaaksi 2020. Laukka ja Turunen julkaisivat keväällä 2024 tietokirjan *Paha meri, hyvä meri — Itämeren ihmeellinen historia*. Laukka on ollut mukana Tieto-Finlandia -ehdokkaana olleessa *Maamme - Itsenäisen Suomen kulttuurihistoria* (2016) -kirjassa ja toimittajana Pentti Haanpään parhaat (2018) -novellikokoelmassa. Häneltä on julkaistu syksyllä 2022 kulttuurihistoriallinen elämäkerta *K.J. Ståhlbergin armoton matka* (Into Kustannus). Laukka toiminut Suomen tietokirjailijat ry:n hallituksen jäsenenä (2021–2023). 

Laukka tunnetaan myös muusikkona. Hän soittaa bassoa Skuugi Darlings ja Venedin -yhtyeissä. Aiemmin hän on soittanut muun muassa kaksi levyä 2000-luvun alkupuolella julkaisseessa oululaisessa Supernormals-yhtyeessä. Laukka on levyttänyt ja keikkaillut Remu Aaltosen kanssa. Remu & Skuugi Darlings on julkaissut LP:n *Rocking All Life Long* syksyllä 2021. Levyllä on Laukan sanoituksia.

Lähteet
-------

1. ↑  Uusitorppa, Harri: Kuningas kaataa yhä ketoon *Helsingin Sanomat*.  8.9.2013. Viitattu 8.11.2020.
2. ↑  Oulun kirjailijaseura › Botnia-kirjallisuuspalkinto › Botnia-palkinnon ehdokkaat 2020 *Oulun kirjailijaseura ry.*.  Arkistoitu 10.10.2020. Viitattu 7.9.2020.
3. ↑  K. J. Ståhlbergin armoton matka | Into Kustannus *kauppa.intokustannus.fi*.  27.8.2022. Viitattu 31.8.2022.
4. ↑  Suomen tietokirjailijoiden hallitus vuonna 2021 - Suomen tietokirjailijat ry *www.suomentietokirjailijat.fi*. Viitattu 25.1.2021.
5. ↑  Skuugi Darlings *www.facebook.com*. Viitattu 22.1.2020.
6. ↑  Venedin *www.facebook.com*. Viitattu 22.1.2020.
7. ↑  Supernormals - The Official Homepage *supernormals.page.fi*. Viitattu 22.1.2020.
8. ↑
9. ↑  Rocklegenda Remu Aaltonen ei sammaloidu - Julkaisee Skuugi Darlings -yhtyeen kanssa unen pohjalta syntyneen singlen *Soundi.fi*. Viitattu 27.5.2021.
10. ↑  Remu palaa esiintymislavalle Oulussa – uusi levy Skuugi Darlingsin kanssa piristi rocklegendaa *Yle Uutiset*. Viitattu 23.9.2021.
11. ↑  Remu Aaltonen teki uutta musiikkia oululaismuusikoiden kanssa: Remu & Skuugi Darlingsilta tulee perjantaina ensimmäinen single *Yle Uutiset*. Viitattu 27.5.2021.

Aiheesta muualla
----------------

* Petri Laukka Into Kustannuksen sivuilla
* Petri Laukka: "Kekkoslovakian kuninkaat – Hurriganes 1970-luvun suomalaisen kulttuurin tuotteena, tekijänä ja nostalgiana". Lectio praecursoria 7.9. 2013
* 
* 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |